**ESO CIÈNCIES SOCIALS**

**TREBALL DE SÍNTESI**

L'Assemblea General de les Nacions Unides va adoptar al setembre de 2015 l'Agenda 2030 per al Desenvolupament Sostenible, un pla d'acció a favor de les persones, el planeta i la prosperitat, que també té la intenció d'enfortir la pau universal i l'accés a la justícia. Els Estats membres de les Nacions Unides van aprovar una resolució en la qual reconeixen que el major desafiament del món actual és l’eradicació de la pobresa i afirmen que sense aconseguir-la no pot haver-hi desenvolupament sostenible.

L'Agenda 2030 per al Desenvolupament Sostenible planteja 17 Objectius de Desenvolupament Sostenible amb 169 metes de caràcter integrat i indivisible que abasten les esferes econòmica, social i ambiental. Els 17 ODS de l'Agenda 2030 es van elaborar durant més de dos anys de consultes públiques, interacció amb la societat civil i negociacions entre els països. L'Agenda implica un compromís comú i universal, no obstant això, cada país fixarà les seves pròpies metes nacionals d'acord amb l'Agenda 2030.

**Donat que el Col·legi està immers de ple en el programa Escoles Verdes et proposo que facis recerca sobre aquests ODS, que tan relacionats estan amb el projecte Escola Verda, i que construeixis un informe, en el format que més et motivi, que contingui dos punts; primer, una opinió fonamentada sobre què penses sobre la intencionalitat i el compromís de l’ONU envers aquest tema dels ODS; i segon, un recull amb els 5 punts dels 17 que més et motivin per esbrinar de cadascun d’aquests 5 punts que has triat quines actuacions es duen o es volen dur a terme ( i ho pots acompanyar també, si vols, de quines accions duries a terme tu ). Va, converteix-te en el millor regal per cuidar aquest planeta que ens acull.**

Ho pots fer en el format que vulguis, des d’un escrit redactat fins un muntatge molt més complex, que crec seria més motivant.

Dijous 11 de juny si ets de 2ESO i divendres 12 de juny si ets de 1, 3 o 4ESO, o també abans si vols, són els dies per enviar aquesta activitat al meu correu.